OzLabs/hebrew-wiki-articles huggingface dataset:
Atlas Falls

"Atlas Falls" (בעברית: אטלס ייפול) הוא סינגל של להקת הרוק האמריקאית שיינדאון. השיר הוקלט במקור עבור האלבום "Amaryllis" שיצא בשנת 2012, אך לא נכנס לאלבום בסופו של דבר ויצא לאור לראשונה רק בשנת 2020 במסגרת מאמץ של הלהקה לגייס כספים לטובת המלחמה במגפת הקורונה. בהמשך יצא הסינגל למכירה באופן רגיל, מבלי שיהיה משויך לאלבום כלשהו, ובחודש אוגוסט באותה שנה הגיע לפסגת מצעד הרוק המיינסטרימי של המגזין בילבורד והפך בכך לסינגל ה-16 של הלהקה שמגיע למקום הראשון, הישג חסר תקדים לאמן מאז שהמצעד נוצר בשנת 1981.

==רקע==
השיר נכתב והוקלט עבור אלבום האולפן הרביעי של הלהקה, "Amaryllis" משנת 2012.<ref name="Loudwire1"></ref> האלבום אמנם לא עבר את הסינון הסופי של השירים שנכנסו לאלבום, אך הסולן ברנט סמית ציין שתמיד ציפה שהשיר יצא בשלב מסוים, וציין שהשיר היה לו חשוב מאוד.<ref name="Loudwire1"/> הלהקה החליטה להוציא את השיר ב-24 במרץ 2020 כחלק מתוכנית לגיוס כספים במטרה לתמוך במאמצים למלחמה נגד מגפת הקורונה.<ref name="Loudwire1"/> הלהקה הכריזה שמבחינתה המיזם הוכתר בהצלחה, לאחר שמכירות השיר, שנמכר במארז עם חולצת טי, גייסו למעלה מ-300,000 דולר תוך חודשיים.<ref></ref> ב-22 במאי הוציאה הלהקה את השיר לציבור הרחב לרכישה וסטרימינג כסינגל רשמי שלא משויך לאלבום (עד אז השיר היה זמין רק למי שרכשו אותו במסגרת מבצע גיוס התרומות).<ref></ref> נוסף על כך, יצא גם וידאו קליפ שילווה את השיר.<ref></ref> בחודש אוגוסט 2020 הגיע השיר לראש מצעד שירי הרוק המיינסטרימי של מגזין "בילבורד". השיר היה ה-16 של שיינדאון שהגיע לראש המצעד, מה שהפך את שיינדאון ללהקה שהכניסה את מספר הסינגלים הגדול ביותר לראש המצעד בכ-40 שנות קיומו. עד אז הייתה הלהקה במקום הראשון יחד עם להקת ת'רי דייז גרייס.<ref name="BillboardMRC"></ref>

==סגנון ולחן==
פרייזר לורי מהמגזין "Classic Rock" כתב עבור האתר "Louder Sound" שמדובר בשיר רוק מרומם.<ref name="LouderSound1"></ref> כריס דוויל מ-"Stereogum" תיאר אותו כ"מעורר השראה" וכ"בלדת רוק עם קצוות אלקטרוניים של תקופת מגפת הקורונה, שנושאת מסר של עמידה אל מול מצב קשה".<ref></ref> אף על פי שהשיר נכתב זמן רב לפני המגפה, החליטה הלהקה לשחרר אותו מאחר שסברה שהמסר המרומם שלו הוא כזה שאפשר להתחבר אליו, וכזה שהם רוצים לחלוק ולהעביר במהלך המגפה.<ref name="BillboardMRC"/>

==משתתפים==
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

== מיקומי שיא ==

==קישורים חיצוניים==

==הערות שוליים==

קטגוריה:שירי 2011
קטגוריה:סינגלים מ-2020
קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
ימיקאני צ'סטר

ימיקאני צ'סטר (נולד ב-20 בדצמבר 1994) הוא כדורגלן מלאווי המשחק בעמדת הקיצוני בנבחרת מלאווי.

==קריירה בינלאומית==
ב-6 בספטמבר 2015, צ'סטר ערך את הופעת הבכורה שלו במדים הלאומיים של נבחרת מלאווי בתיקו 2–2 מול נבחרת סווזילנד במסגרת מוקדמות גביע אפריקה לאומות 2017.

==קישורים חיצוניים==

קטגוריה:כדורגלנים מלאווים
קטגוריה:חלוצי כדורגל מלאווים
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:ספורטאים זרים בצ'כיה
קטגוריה:ספורטאים זרים בארצות הברית
קטגוריה:מלאווים שנולדו ב-1994
סנאי פרבו

סנאי פרבו (שם מדעי: Callosciurus prevostii) הוא מין של מכרסם ממשפחת הסנאיים ותת־המשפחה סנאים יפים. הוא חי בדרום-מזרח אסיה בחצי האי המלאי, סומטרה ובורנאו, והועבר על ידי האדם גם לאי סולאווסי. הוא נקרא על שמו של הגאולוג הצרפתי .

== מאפיינים ==
אורכו של הסנאי ללא הזנב 20 עד 27 סנטימטרים, ומשקלו 250 עד 500 גרמים. הוא בעל פרווה בצבע שחור, ירכיים ולחיים בצבע לבן ורגליים בצבע אדום. הסנאי שוכן עצים ביערות הגשם של דרום-מזרח אסיה וניזון בעיקר מפירות עץ הדוריאן, אגוזים, זרעים, ניצנים, פרחים אך גם מחרקים וביצים.<ref></ref>

לאחר היריון שאורכו עד שלושה שבועות נולדים 1 עד 3 צאצאים. הטורפים העיקריים של הסנאי הם עופות דורסים, נחשים וחתוליים. הסנאי נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיפגע מבירוא יערות וציד.<ref></ref>
==גלריה==
<gallery mode="packed-overlay" heights="140">
קובץ:Contributions to the natural history of Labuan, and the adjacent coasts of Borneo (6194994854).jpg|ציור משנת 1855
קובץ:Prevost's Squirrel (Callosciurus prevostii pluto) (8082915325).jpg
קובץ:Prevost's Squirrel (14157558424).jpg
קובץ:Callosciurus prevostii, the Tricolor Squirrel. (12616231455).jpg
</gallery>

== קישורים חיצוניים ==

== הערות שוליים ==

קטגוריה:בעלי חיים שתוארו ב-1822
קטגוריה:טקסונים שתוארו בידי אנסלם גאייטאן דמארה
קטגוריה:סנאים יפים
קטגוריה:בורנאו: יונקים
קטגוריה:סומטרה: יונקים
קטגוריה:יונקים ביערות הגשם של דרום-מזרח אסיה
דודו אוטמזגין

דודו אוטמזגין (נולד ב-28 בפברואר 1971) הוא מגדנאי ישראלי, בעל רשת קונדיטוריות הנושאת את שמו ולה 15 סניפים בישראל.

==ביוגרפיה==
דודו אוטמזגין נולד לדינה וארמונד שעלו לישראל ממרוקו אח בכור לשתי אחיות. בילדותו, התגורר בקריית ים ובתיכון למד טכנאות שיניים.<ref name=":0" /> בגיל 21, לאחר שירותו הצבאי, החל לעבוד במאפייה.

את תחילת לימודיו הקולינריים עשה בבית הספר לבישול "תדמור" שבהרצליה. לאחר כשנת לימודים, עבר ללמוד בפריז, בבית הספר Ecole Lenôtre, Bellout conseil ובבית הספר Ferrandi .<ref name=":0"></ref>

המשיך ללמוד אצל Dobos C. József בהונגריה, Pierre Hermé ו-Le Cordon Bleu (קורדון בלו) בצרפת, וב- Callebaut, Chocolate-Academy בבלגיה.

במקביל ללימודיו, יעץ בענייני קונדיטוריה, וניהל מדור קבוע במקומון "הד הקריות" בנושא אפיית עוגות.

בשנת 1998 פתח בקריית מוצקין את הקונדיטוריה הראשונה שנקראה על שמו, "דודו אוטמזגין". מאז הפכה לרשת ארצית, תחת חברת "דודו אוטמזגין פטיסרי בע"מ", אשר בראשית שנות ה-20 של המאה ה-21 מונה 15 סניפים ברחבי ישראל.

בשנת 2005 זכה בתואר "אלוף ישראל בעוגות שמרים", מטעם איגוד השפים והטבחים הישראלי.

מוצרים בולטים שפיתח והמציא הם סופגנייה המצופה זהב 24 קרט.

בשנת 2020 פיתח עבור "עלית", תחת המותג "פסק זמן פטיסרי" - סדרת שוקולדים פטיסרי בשמונה טעמים שונים, הנושאים את שמו וחתימתו.

נישא לתלמה ולהם שני בנים ובת. התגרש ב-2023.

מתגורר בקריית מוצקין.

==ספרים==
אוטמזגין חיבר שלושה ספרים:
* "אמנות הפטיסרי", 2001
* בשנת 2013 הוציא לאור עם חברים את הספר "התחלות מתוקות" שכל ההכנסות ממנו היו מיועדות לנוער בסיכון
* "Inspiration - patisserie design", 2017

==קישורים חיצוניים==

* 

* 
* 
* 
* [https://xnet.ynet.co.il/home/0,7340,L-12464,00.html קטעי וידאו: אומנות הפטיסרי עם דודו אוטמזגין], ב-ynet
* 

== הערות שוליים ==

קטגוריה:מגדנאים ישראלים
קטגוריה:שפים ישראלים
קטגוריה:מחברי ספרי בישול ישראלים
קטגוריה:קריית מוצקין: אישים
קטגוריה:אישים ממוצא יהודי-מרוקאי
קטגוריה:ישראלים שנולדו ב-1971
איימן ברקוק

איימן ברקוק (בערבית: أيمن برقوق; נולד ב-21 במאי 1998) הוא כדורגלן גרמני-מרוקאי המשחק בעמדת הקשר בהרטה ברלין ובנבחרת מרוקו.

==קריירת מועדונים==

ב-20 באוקטובר 2016, ברקוק, שייצג בקבוצת הנוער של איינטרכט פרנקפורט, חתם על חוזה מקצועי ראשון בקבוצה הבוגרת. ב-20 בנובמבר, הוא רשם את הופעת הבכורה שלו בבונדסליגה, כשנכנס כמחליף בדקה ה-75 למיאט גאצ'ינוביץ' במשחק החוץ מול ורדר ברמן. ברקוק העניק לקבוצתו את השער המכריע בדקה האחרונה של המשחק, כאשר המשחק הסתיים בניצחון 1–2.

בשנת 2017 הוא זכה במדליית כסף על שם פריץ ולטר לכדורגלנים בגיל 19 (מדליית זהב הוענקה לסליח אוזג'אן).

ב-19 במאי 2018, ברקוק הצטרף בהשאלה לשנתיים לעולה החדשה לליגה, פורטונה דיסלדורף. לאחר מכן, חזר ברקוק לפרנקפורט.

בקיץ ברקוק חתם במיינץ 05. בינואר 2024 הושאל להרטה ברלין.

==קריירה בינלאומית==

ב-9 באוקטובר 2020, הוא רשם את הופעת הבכורה שלו במדים הלאומיים של נבחרת מרוקו בניצחון 1–3 על נבחרת סנגל במסגרת משחק ידידות. שערו הראשון בנבחרת הגיע ב-9 באוקטובר 2021 בניצחון החוץ 0–3 על נבחרת גינאה ביסאו במסגרת מוקדמות מונדיאל 2022.

==תארים==
===קבוצתיים===
;איינטרכט פרנקפורט
* הגביע הגרמני: 2017/18
* הליגה האירופית: 2021/2022

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:כדורגלנים מרוקאים
קטגוריה:קשרי כדורגל גרמנים
קטגוריה:קשרי כדורגל מרוקאים
קטגוריה:פרנקפורט: כדורגלנים
קטגוריה:כדורגלני איינטרכט פרנקפורט
קטגוריה:כדורגלני פורטונה דיסלדורף
קטגוריה:כדורגלני מיינץ 05
קטגוריה:כדורגלני הרטה ברלין
קטגוריה:כדורגלני נבחרת מרוקו
קטגוריה:מרוקאים שנולדו ב-1998
קטגוריה:גרמנים שנולדו ב-1998
טאריק טיסודאלי

טאריק טיסודאלי (נולד ב-2 באפריל 1993) הוא כדורגלן מרוקאי המשחק בעמדת הקיצוני בגנט מליגת העל הבלגית ובנבחרת מרוקו. טיסודאלי אשר נולד בהולנד, בחר לייצג את נבחרת מרוקו עקב מוצאו.

==קריירת מועדונים==

==קריירה בינלאומית==
לאחר שייצג את הנבחרת הלאומית עד גיל 23, הוא זומן לסגל נבחרת מרוקו הבוגרת לקראת טורניר גביע אפריקה לאומות 2021. ב-10 בינואר 2022, הוא רשם את הופעת הבכורה שלו במדים הלאומיים במשחק הראשון של נבחרתו בטורניר זה נגד נבחרת גאנה, כאשר נכנס כמחליף בדקה ה-78 לעמראן לוזא; משחק שהסתיים בניצחון 0–1 לטובת אריות האטלס.

נכלל בסגל נבחרת מרוקו לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:אמסטרדם: כדורגלנים
קטגוריה:כדורגלני טלסטאר ספורטקלאב
קטגוריה:כדורגלני לה האבר
קטגוריה:כדורגלני קמבור
קטגוריה:כדורגלני פנלו
קטגוריה:כדורגלני דה חראפסחאפ
קטגוריה:כדורגלני גנט
קטגוריה:כדורגלני נבחרת מרוקו
קטגוריה:הולנדים ממוצא מרוקאי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בבלגיה
קטגוריה:ספורטאים מרוקאים בצרפת
קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:מרוקאים שנולדו ב-1993
קטגוריה:הולנדים שנולדו ב-1993
סלים בן בוינה

סלים בן בוינה (נולד ב-19 ביולי 1991) הוא כדורגלן קומורו המשחק בעמדת השוער במרטיג מהליגה הצרפתית הרביעית ובנבחרת קומורו.

==קריירת מועדונים==

מאז שהחל לשחק כדורגל, בן בווינה היה שוער בקבוצות כמו מונטרדון בונוויין, גרדאן, אתלטיקו מרסיי ומרטיג מהליגות הנמוכות של צרפת.

==קריירה בינלאומית==

ב-13 ביוני 2015, בן בווינה רשם את הופעת הבכורה שלו במדים הלאומיים של נבחרת קומורו בהפסד 2–0 לנבחרת בורקינה פאסו במסגרת מוקדמות גביע אפריקה לאומות 2017.

==קישורים חיצוניים==

קטגוריה:כדורגלנים קומורים
קטגוריה:שוערי כדורגל קומורים
קטגוריה:כדורגלני מרטיג
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:קומורים שנולדו ב-1991
דיוויזיית המילואים ה-17 (האימפריה הגרמנית)

דיוויזיית המילואים ה-17 (בגרמנית: 17. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-9 בפיקוד מקס פון בהן, אשר בתורו נערך בחזית המערבית כחלק מהארמייה הראשונה בפיקוד אלכסנדר פון קלוק. הדיוויזיה השתתפה בפלישה הגרמנית לבלגיה, שם שהתה בשבועות הראשונים של המערכה, ולאחר מכן השתתפה בקרב על האן. לאחר מכן לחמה הדיוויזיה בפלנדריה ובארטואה, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

==מפקדים==
* גוסטב וגנר (2 באוגוסט 1914–21 בספטמבר 1914)
* ריכרד פון קראוול (28 בינואר 1915–22 בנובמבר 1914)
* מקס פון שווארטה (23 בנובמבר 1917–13 בפברואר 1915)
* ארנסט פון הפנר (14 בפברואר 1915 - 29 ביוני 1915)
* ארנסט פון צייטן (30 ביוני 1915 - 12 באפריל 1916)
* הוגו פון פרייטאג-לורינגהובן (13 באפריל 1916 - 19 בדצמבר 1916)
* ארנסט פון רויטרס (20 בדצמבר 1916 - 14 באפריל 1917)
* אלברט פון מוטיוס (15 באפריל 1917 - 9 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

17
17
פראצי אדווחוב

פראצי אדווחוב (ברומנית: Frații Advahov; מילולית: האחים אדווחוב) הוא הרכב מוזיקלי מולדובי המורכב מוויטלי אדווחוב ווסיל אדווחוב.

== קריירה ==
ויטלי ווסיל ניגנו בתזמורת כשעוד היו בבית הספר והשתתפו בתחרויות מוזיקה. לאחר התיכון, השניים הלכו לאקדמיה למוזיקה, תיאטרון ואמנויות בקישינב והם למדו לנגן על אקורדיון וכינור. הם הקימו את הלהקה ב-2003.

התזמורת זכתה לתהילה לאומית ושני האחים זכו בתואר "Maeștri în Artă" על ידי הנשיא ולדימיר וורונין ב-2007 - ואחריו ב-2016 הנשיא ניקולאיה טימופטי עם הפרס "Ștefan cel Mare" בקטגוריית אמן העם.

ב-29 בינואר 2022, הם נבחרו, יחד עם זדוב שי זדוב, לייצג את מולדובה באירוויזיון 2022 בטורינו, איטליה, עם השיר "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

== קישורים חיצוניים ==

== הערות שוליים ==

קטגוריה:להקות פולק
קטגוריה:נציגי מולדובה באירוויזיון
קטגוריה:משתתפי אירוויזיון 2022
Bonfire

"Bonfire" הוא סינגל של הדי ג'יי והמפיק המוזיקלי הגרמני, פליקס ין, בשיתוף הזמרת הפינית, אלמה. השיר, שיצא על ידי חברות התקליטים L'Agentur ווירג'ין רקורדס, ב-15 ביולי 2016, נכלל באלבומו הראשון של ין, I. השיר נכתב על ידי פליקס ין, אלמה, ג'וסף ולטר ופסקל ריינהארט, והופק על ידי פליקס ין והיטימפולס.

נכון לפברואר 2022, השיר הושמע למעלה מ-134 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא בערוץ היוטיוב של פליקס ין ב-18 באוגוסט 2016. נכון לפברואר 2022, הווידאו קליפ נצפה למעלה מ-35 מיליון פעמים.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטריה (IFPI Austria)
|זהב
|15,000
|-
!גרמניה (BVMI)
|3× זהב
|600,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי פליקס ין
קטגוריה:שירים באנגלית
דיוויזיית המילואים ה-18 (האימפריה הגרמנית)

דיוויזיית המילואים ה-18 (בגרמנית: 18. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-9 בפיקוד מקס פון בהן, אשר בתורו נערך בחזית המערבית כחלק מהארמייה הראשונה בפיקוד אלכסנדר פון קלוק. הדיוויזיה השתתפה בפלישה הגרמנית לבלגיה, שם שהתה בשבועות הראשונים של המערכה, ולאחר מכן השתתפה בקרב על האן. לאחר מכן לחמה הדיוויזיה בפלנדריה ובארטואה, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים, כולל בקרב קמברה השני. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

==מפקדים==
* קרל וילהלם גרונן (2 באוגוסט 1914–6 באוקטובר 1914)
* לאו זונטאג (7 באוקטובר 1914–22 בפברואר 1915)
* ריכרד וולמן (23 בפברואר 1915–30 בספטמבר 1916)
* תאודור פון וונדט (1 באוקטובר 1916 - 25 באוגוסט 1917)
* פאול ויניקר (26 באוגוסט 1917 - 26 בדצמבר 1917)
* ארנסט פון וריסברג (27 בדצמבר 1917 - 8 במאי 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

18
18
הדיוויזיה ה-214 (האימפריה הגרמנית)

הדיוויזיה ה-214 (בגרמנית: 214. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-6 בספטמבר 1916 בחזית המערבית ולחמה במהלך הקרב על הסום. בשנת 1917 לחמה הדיוויזיה ב, קרב איפר השלישי וקרב קמברה, ובשנת 1918 היא לחמה במתקפת האביב הגרמנית ובמתקפת מאה הימים עד סוף המלחמה, וב-12 בפברואר 1919 פורקה הדיוויזיה.

== מפקדים ==
* קרל מילר (6 בספטמבר 1916 - 24 באוקטובר 1916)
* ריכרד פון בראוכיטש (25 באוקטובר 1916 - 19 בינואר 1918)
* גאורג מארקר (20 בינואר 1918 - 12 בפברואר 1919)

==לקריאה נוספת==
<div class="mw-content-ltr">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
</div>
214
214
Don't Wake Me Up

"Don't Wake Me Up" הוא שיר של התקליטן והמפיק המוזיקלי האנגלי, ג'ונאס בלו, ולהקת הבנים האמריקאית, Why Don't We, שיצא, על ידי חברת התקליטים פוזיטיביה רקורדס, ב-7 בינואר 2022. השיר נכתב על ידי ג'ונאס בלו, לוקאס כוסטס, רבקה קרוגר ו-Why Don't We, והופק על ידי ג'ונאס בלו.<ref></ref>

נכון לפברואר 2022, השיר הושמע למעלה מ-12 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, בבימויו של אייזק רנץ, יצא בערוץ היוטיוב של ג'ונאס בלו ב-28 בינואר 2022. בווידאו קליפ ניתן לראות מסיבה "מאולתרת" המתקיימת במגרש חניה בלוס אנג'לס. המגזין Vents Magazine תיאר את הווידאו קליפ כ-"ריקודים, מכוניות מהירות והבטחה לרומנטיקה".<ref></ref> הווידאו קליפ נצפה למעלה מ-1.8 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ג'ונאס בלו
קטגוריה:שירי Why Don't We
קטגוריה:שירים באנגלית
קטגוריה:שירים שנכתבו על ידי ג'ונאס בלו
Power Over Me

"Power Over Me" הוא סינגל של הזמר-יוצר האירי, דרמוט קנדי, שיצא ב-16 באוקטובר 2018 כסינגל השני מתוך אלבום האולפן הראשון שלו, Without Fear.<ref name="iTunes"></ref> השיר מופיע גם באלבום האוסף הראשון שלו, Dermot Kennedy.

נכון לפברואר 2022, השיר הושמע למעלה מ-267 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של דרמוט קנדי ב-13 בנובמבר 2018. נכון לפברואר 2022, הווידאו קליפ נצפה למעלה מ-21 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטריה (IFPI Austria)
|זהב
|15,000
|-
!בלגיה (BEA)
|זהב
|20,000
|-
!קנדה (Music Canada)
|2× פלטינה
|160,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|זהב
|100,000
|-
!גרמניה (BVMI)
|זהב
|200,000
|-
!פולין (ZPAV)
|פלטינה
|50,000
|-
!פורטוגל (AFP)
|זהב
|5,000
|-
!שווייץ (IFPI Switzerland)
|2× פלטינה
|40,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|-
! colspan="3" |סטרימינג
|-
!שוודיה (GLF)
|זהב
|4,000,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | אירלנד
| 16 באוקטובר 2018
| הורדה דיגיטלית
|Riggins, אינטרסקופ, איילנד
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי דרמוט קנדי
קטגוריה:שירים באנגלית
קטגוריה:שירים שנכתבו על ידי דרמוט קנדי
קטגוריה:שירים שנכתבו על ידי סטפן קוזמניוק
קטגוריה:שירים שנכתבו על ידי סקוט האריס
קטגוריה:בלדות פופ
פלימו

פְּלִימוֹ היה תנא בדור החמישי המוזכר מספר פעמים בברייתות שבתלמוד הבבלי. יש הסוברים כי הכינוי "פלימו" הוא גרסה שונה למילה "פלוני" או "פלמוני", ואין הכוונה לאדם מסוים.

==חייו==
תלמידו של רבי יהודה הנשיא (רבי). התווכח בהלכה עם רבי אלעזר בן רבי שמעון, חברו של רבי. פעם אחת שאל את רבי היכן מניח תפילין של ראש מי שיש לו שני ראשים . רבי ראה שאלה זו כקנטרנית, ונתן לפלימו שתי ברירות: או לצאת לגלות או להתנדות. בינתיים - הגיע לבית המדרש אדם שנולד לו תינוק בעל שני ראשים.

פלימו בלט בחסידותו, והיה רגיל להתגרות בשטן ולומר לו בכל יום "גירא בעיניך" (חץ בעיניך). האגדה התלמודית מספרת, שפעם אחת בערב יום הכיפורים נדמה השטן כעני ובא לפתח ביתו של פלימו בערב יום הכיפורים לבקש אוכל. ה"אורח" התנהג בצורה מוזרה ומעוררת גועל שגרמה לבני הבית לגעור בו, וכתוצאה מכך הוא מת כביכול. בת קול הכריזה "פלימו הרג נפש". פלימו ברח בחשש אל בית הכסא, ושם נגלה אליו השטן ולימד אותו שעליו להגיד "יגער ה' בך השטן", כדברי זכריה הנביא ולא "גירא בעיניך".

==תורתו==
* בברכה השנייה של ברכת המזון יש להקדים את הזכרת ה"ברית" להזכרת "תורה".
* אין צורך לבדוק בדיקת חמץ בחור שבקיר המפריד בין ביתו של יהודי לביתו של נכרי, משום הסכנה שבדבר. הגמרא מסבירה שהסכנה היא שהנכרי יחשוב שהיהודי עושה כשפים כנגדו, ויפגע בו.
* יש לקדש את החודש באופן אקטיבי אם לא נראה המולד בזמנו, בניגוד לדעת רבי אלעזר בן רבי שמעון שסובר שאין צורך לקדש באופן אקטיבי בכלל.
* הזמן המינימלי שאישה צריכה להתייחד עם גבר כדי שהדבר ייחשב ל"קינוי" שעלול לגרום לה להיחשב סוטה הוא שיעור זמן שהאשה יכולה להושיט ידה לסל ליטול ככר לחם.

==לקריאה נוספת==
* מרדכי מרגליות (עורך), אנציקלופדיה לחכמי המשנה והתלמוד, מהדורת אייזנברג תשס"א, חלק ב' עמ' 295.
* הרב יצחק גינזבורג, שני ראשים, בתוך: "אדמה, שמים ותהום", כפר חב"ד תשס"ה, עמ' קכא-קכד.
* אדמיאל קוסמן, פלימו והשטן: שיעור אלוהי בבית השימוש הציבורי, בתוך: "מסכת גברים – רב והקצב ועוד סיפורים", ירושלים 2002, עמ' 105–111.
*עידו חברוני, גירא בעיניה דשטן - הקשרים ומשמעות בסיפור פולמוס תלמודי, בתוך: מחקרי ירושלים בספרות עברית כג (תש"ע), עמ' 15–51.

==קישורים חיצוניים==
* 
* [https://agadastories.org.il/node/435 פלימו והשטן], אתר האגדה.
* חגית פוקס, [https://midrasha.biu.ac.il/files/midrasha/shared/khgyt_pvqs.pdf?&~nfopt(fileDistorted=5706127575813993&uploadEmbeddedImages=1) פלימו והשטן], אתר המדרשה של בר-אילן.
* הרב אלחנן שרלו, [https://otniel.org/lesson/פלימו-והשטן/ פלימו והשטן], אתר ישיבת עתניאל.

==הערות שוליים==

קטגוריה:הדור החמישי לתנאים
קטגוריה:תלמידי רבי יהודה הנשיא
קטגוריה:אישים שחיו במאה ה-3
פלין אלן

פלין אלן (באנגלית: Flynn Allen; נולד ב-5 במרץ 2003) הוא שחקן אנגלי.

== ביוגרפיה ==
פלין אלן נולד ב-5 במרץ 2003 בלונדון, אנגליה. 

== קריירה ==
את הופעת הבכורה שלו במשחק הוא עשה בשנת 2010 בסרט הקצר, "The Theory". בשנת 2012 שיחק בסרטו העלילתי הראשון, "The Eschatrilogy: Book of the Dead", בבימויו של דמיאן מורטר. לאחר מכן שיחק במספר רב של סרטים קצרים אחרים.

בשנת 2015 שיחק בסרט האימה "רוברט", בהשראת הסיפור של רוברט הבובה . <ref></ref> <ref></ref>

בשנת 2018 שיחק בסרט הקולנוע "שבעה ימים באנטבה". שנה לאחר מכן שיחק בתפקיד ראשי בסרט הקולנוע "הילד האחרון". 

בשנת 2021 שיחק בסרט הקולנוע "A Suburban Fairytale" לצד טומי נייט.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-2003
Happier Than Ever, The World Tour

The Happier Than Ever, The World Tour<ref name="official"></ref> הוא סיבוב ההופעות השישי המתמשך של הזמרת האמריקאית בילי אייליש, לתמיכה באלבום האולפן השני שלה Happier Than Ever (2021). הסיור החל ב-3 בפברואר 2022, בניו אורלינס, לואיזיאנה ב-סמות'י קינג סנטר והוא אמור להסתיים ב-27 באוגוסט 2023, בפסטיבל רדינג ולידס. סיבוב ההופעות גרף 131.7 מיליון דולר מ-76 מופעים ומכר 1,166,034 כרטיסים מאותם מופעים.

== רקע ==
ב-21 במאי 2021 סיבוב ההופעות הוכרז דרך סרטון יוטיוב שפורסם בעמוד הרשמי של אייליש. בקליפ הקצר, אייליש ישבה לבד באודיטוריום, כשבסוף הופיע במסך האתר הרשמי של אייליש.<ref></ref> בהמשך, אייליש הכריזה על סיבוב ההופעות בעוד רשתות חברתיות כמו טוויטר.<ref></ref> סיבוב ההופעות משתמש בתוכנת המעריץ המאומת של Ticketmaster בצפון אמריקה.<ref></ref> סיבוב ההופעות כלל בהתחלה 50 תאריכים (32 בצפון אמריקה ו-18 באירופה).<ref></ref> אבל דווח שהכרטיסים נמכרו במהירות גבוהה, ולכן נוספו עוד תאריכים,<ref></ref> כולל החלק השלישי שהוא באוסטרליה וניו זילנד.<ref></ref>

== רשימת השמעה ==
רשימה זו מייצגת את המופע בניו אורלינס, לואיזיאנה ב-3 בפברואר 2022. זה לא מייצג את כל הקונצרטים במשך הסיור עצמו.<ref></ref>
#"Bury a Friend"
#"I Didn't Change My Number"
#"NDA"
#"Therefore I Am"
#"My Strange Addiction"
#"Idontwannabeyouanymore"
#"Lovely"
#"You Should See Me in a Crown"
#"Billie Bossa Nova"
#"Goldwing"
#"Halley's Comet"
#"Oxytocin" / "Copycat"
#"Ilomilo"
#"Your Power"
#"Male Fantasy"
#"Not My Responsibility"
#"Overheated"
#"Bellyache"
#"Ocean Eyes"
#"Bored"
#"Getting Older"
#"Lost Cause"
#"When the Party's Over"
#"All the Good Girls Go to Hell"
#"Everything I Wanted"
#"Bad Guy"
#"Happier Than Ever"
#"Goodbye"

==קישורים חיצוניים==

==הערות שוליים==

קטגוריה:סיבובי הופעות מ-2022
קטגוריה:סיבובי הופעות של בילי אייליש
קטגוריה:סיבובי הופעות בצרפת
מלתעות 2

מלתעות 2 (באנגלית: Jaws 2) הוא סרט אימה אמריקאי המהווה סרט המשך לסרט הפופולרי מלתעות מ-1975, אשר יצא בידי אולפני יוניברסל ב-18 ביוני 1978 בבימויו של הבמאי הצרפתי ז'אנוט שווארק, אשר מחליף את סטיבן ספילברג. צילומי הסרט בוצעו בפלורידה.

הסרט מציג את סיפורו של השריף מרטין ברודי (רוי שיידר), גיבור הסרט הקודם במסעו נגד כריש גדול התוקף עיירת נופש על אי ומאיים על תושביה וכן על ילדיו של השריף.

בדומה לקודמו הסרט היה שובר קופות אשר גרף 208,000,000 דולר והפך (לזמן קצר) לסרט ההמשך הרווחי ביותר שיצא, עד שנעקף בידי רוקי 2 של סילבסטר סטאלון.

==עלילה==
לאחר מספר שנים מהסרט הקודם, שריף מרטין ברודי נתון בפחד מחזרתם של הכרישים לאי, בעוד בית מלון חדש נחנך על החוף. למחרת 2 צוללנים נעלמים באופן מסתורי, לאחר חקירת ספינה טבועה שמתבררת כטריפה בידי עמלץ לבן נוסף המשחר לטרף. שריף ברודי רץ לספר לאנשי העירייה אשר מטילים ספק בדיווחיו. למחרת נטרפת נערה גולשת בסקי מים וחברתה מפוצצת את סירתה כשהכריש תוקף ונהרגת. מרטין מבקש מראש העירייה לארי לסגור את החופים, אך מסורב מאחר שהעירייה מתפרנסת מתיירות החופים הקיצית. מרטין מוצא גם נבלת קטלן שנאכלה בידי כריש וגם את שרידי הנערה שהתפוצצה אך הביולוגית הימית ד"ר אלקינס לא מסיקה שנגרמו מתקיפות.

מרטין אוסר על בנו מייקל להתקרב לחופים ומפטרל על המים תוך שבית המלון החדש נחנך. אך מרטין נבהל, מוציא אנשים מהמים ויורה בלהקה של דגים שחשב שהם כריש. בעקבות האירוע הוא מפוטר מתפקידו אף שמצא צילומים דהויים של הכריש ואת מקומו מקבל סגנו ג'ף הנדריקס.

מייקל לא מציית לאביו ובורח לצד אחיו הקטן שון מהבית מוקדם כדי להפליג עם חברתו. הם מצטרפים לשיט קבוצתי בים ופוגשים גם בחבורת צוללנים בראשות טום אנדרוז. טום נתקל בהמשך בכריש ונפצע אך חבריו לוקחים אותו לחוף. בינתיים הכריש עוקב אחרי הסירות ותוקף את חבריו של מייקל, אדי וטינה. אדי נופל למים ונטרף וחברתו בורחת לירכתי הסירה מחכה לעזרה.

בינתיים מרטין מגלה שילדיו נעלמו ומחפש על החוף סימנים לכריש. הוא מאתר את ג'ף שהופך לשריף במקומו ולצידו ולצד אשתו אלן עוקב אחרי הסירה של טינה ומציל אותה. אז הוא ממשיך לחפש את ילדיו, אשר בינתיים מותקפים שוב והכריש הורס את הסירות ודוחף את חרטומיהם קדימה. שון נופל למים והכריש דולק אחריו וטורף את מארג', שקפצה למים להציל אותו. הוא מוצא את מייקל שהתעלף אך ניצל בידי חבריו לסירה שמצליחה להתקרב לחוף ומפנה אותו למקום מבטחים בחיפושו אחרי שון ושאר המפליגים.

הילדים נקעים קרוב לאי בעל תחנת חשמל ומרטין מגיע אליהם בזמן. אך סירתו נתקעת בסלעים על התחתית והכריש מעיף את הסירה לחוף ושובר אותה. מרטין מנסה להגיע לשון ולג'קי, חברתו של מייק הנמצאים הרחק מהחוף ומפחדים לשחות לאי. כדי למנוע מהכריש לטרוף אותם הוא מפתה אותו עם כבל חשמלי תת-ימי והכריש תוקף אותו ומתחשמל למוות. מרטין מתקרב לשון וג'קי ועוזר להם להגיע לאי הבטוח שם הם ממתינים להצלה.

== שחקנים ודמויות ==
* רוי שיידר - מרטין ברודי, שריף העיירה.
* לורן גרי - אלן ברודי, אשתו של השריף מרטין.
* מארי המילטון - לארי ווהן, ראש העירייה.
* ג'וזף מסקולו - לן פיטרסון, בכיר בעירייה העוין לברודי.
* גארי דובין - אדי מרצ'נד, חברה של טינה.
* אן דוסנברי - טינה וילקוקס, חברתו של אדי.
* ג'פרי קרמר - סגן ג'ף הנדריקס, סגנו של מרטין.
* קולין וילקוקס - ד"ר אלקינס, ביולוגית ימית.
* מארק גרונר - מייקל "מייק" ברודי, בנם המתבגר של מרטין ואלן.
* מארק גילפין - שון ברודי, בנם הקטן של מרטין ואלן.

==קישורים חיצוניים==
* 

קטגוריה:מלתעות
קטגוריה:סרטי אימה מ-1978
קטגוריה:סרטי אימה אמריקאיים
קטגוריה:סרטי אולפני יוניברסל
קטגוריה:סרטים באנגלית
קטגוריה:סרטי המשך אמריקאיים
A Wonderful World (אלבום של טוני בנט וקיי די לאנג)

A Wonderful World (בעברית: עולם נפלא) הוא אלבום אולפן משותף של זמר הג'אז האמריקאי טוני בנט והזמרת-יוצרת הקנדית קיי די לאנג. זהו האלבום ה-50 במספר של בנט, והשמיני של לאנג. הוציאה אותו לאור ב-5 בנובמבר 2002 חברת התקליטים קולומביה רקורדס.

האלבום זכה בפרס גראמי לאלבום הפופ הווקאלי העממי הטוב ביותר. הוא מכר כ-500,000 עותקים ברחבי ארצות הברית. על נתוני מכירות אלה, איגוד תעשיית ההקלטות האמריקאי העניק לו תואר תקליט זהב.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| זהב
| 50,000
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
Christmas With Tony Bennett and the London Symphony Orchestra

Christmas With Tony Bennett and the London Symphony Orchestra (בעברית: חג המולד עם טוני בנט והתזמורת הסימפונית של לונדון) הוא אלבום האולפן ה-51 ואלבום חג המולד השני של זמר הג'אז האמריקאי טוני בנט. את האלבום הוציאה לאור בשנת 2002 חברת התקליטים קולומביה רקורדס. שירתו של בנט מלווה לצליליה של התזמורת הסימפונית של לונדון.

== רשימת רצועות ==

== קרדיטים ==
* טוני בנט - קולות 
* דון ג'קסון - מנצח 
* התזמורת הסימפונית של לונדון - כלי נגינה, תזמורת 

== הערות שוליים ==

קטגוריה:אלבומי חג המולד מ-2002
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אחמד מוגני

אחמד מוגני (נולד ב-10 באוקטובר 1991) הוא כדורגלן קומורו המשחק בעמדת הקשר בג'אוניס אש מליגת העל הלוקסמבורגית ובנבחרת קומורו.

==קריירת מועדונים==

מוגני, שנולד בפריז, החל את הקריירה שלו בגיל 17, כששיחק כדורגל בליגות הנמוכות בצרפת. בשנת 2014 הוא הצטרף לקבוצת המילואים של מועדון הכדורגל פריז ולאחר עונה אחת טובה, הוא חתם על חוזה מקצועי בקבוצה הבוגרת.

ב- 23 באוקטובר 2015, מוגני רשם את הופעת הבכורה שלו בליגת המשנה בתיקו 1–1 מול שאמו ניור.

לאחר חזרה לבולון-בילנקורט ועונה אחת בבוביני, ביוני 2020 הוא חתם על חוזה בקבוצת אנסי. כבר בהופעת הבכורה שלו, שהתקיימה ב-21 באוגוסט, הוא כבש צמד בתיקו 3–3 מול לה מאן.

בשנת 2023 חתם בקבוצת ג'אוניס אש מליגת העל הלוקסמבורגית.

==קריירה בינלאומית==

ב-13 ביוני 2015, מוגני רשם את הופעת הבכורה שלו במדים הלאומיים של נבחרת קומורו בהפסד 2–0 לנבחרת בורקינה פאסו במסגרת מוקדמות גביע אפריקה לאומות 2017. שער הבכורה שלו במדי הנבחרת הגיע ב-1 בספטמבר 2021 בניצחון 1–7 על נבחרת סיישל במסגרת משחק ידידות; במשחק זה, מוגני כבש צמד. ב-18 בינואר 2022, הוא הבקיע צמד נוסף במשחק האחרון בשלב הבתים של גביע אפריקה לאומות 2021 במסגרת הניצחון המפתיע 2–3 על נבחרת גאנה.

==קישורים חיצוניים==

==הערות שוליים==

קטגוריה:כדורגלנים קומורים
קטגוריה:קשרי כדורגל קומורים
קטגוריה:כדורגלני פריז
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:קומורים שנולדו ב-1991
ריצ'רד אמבולו

ריצ'רד אמבולו (נולד ב-25 בינואר 1994) הוא כדורגלן מלאווי המשחק בעמדת החלוץ בברוקה מליגת העל הדרום-אפריקאית ובנבחרת מלאווי.

==קריירת מועדונים==

אמבולו החל את קריירת הכדורגל שלו בשנת 2012 במכללת כוחות הביטחון של מלאווי לאחר שירותו הצבאי. בדצמבר 2016, הוא חתם על חוזה בקוסטה דל סול מליגת העל של מוזמביק. לאחר מכן, הוא עבר לסנחואנאנסה הפורטוגזית לפני שחזר לקוסטה דל סול בקיץ של שנת 2018. בקיץ של השנה שבאה לאחר מכן, אמבולו חתם על חוזה לשלוש שנים בקבוצת ברוקה מליגת העל הדרום-אפריקאית.

==קריירה בינלאומית==

ב-10 ביוני 2017, אמבולו ערך את הופעת הבכורה שלו במדים הלאומיים של נבחרת מלאווי בניצחון 0–1 על נבחרת קומורו במסגרת מוקדמות גביע אפריקה לאומות 2019. במשחק הבא שלו בנבחרת הוא זכה לכבוש שער, שהיה השער הבודד בניצחון על נבחרת טוגו במסגרת משחק ידידות. ב-29 במרץ 2021 הוא כבש את שער הניצחון של נבחרתו במשחק מוקדמות גביע אפריקה לאומות 2021 מול נבחרת אוגנדה, שער שקבע את זהות המעפילה לגביע אפריקה לאומות 2021.

==חיים אישיים==

כשעזב את בית הספר, אמבולו הפך לחייל, אך מאוחר יותר החליט לפצוח בקריירת כדורגל.

==קישורים חיצוניים==

==הערות שוליים==

קטגוריה:כדורגלנים מלאווים
קטגוריה:חלוצי כדורגל מלאווים
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:מלאווים שנולדו ב-1994
טירת ואדוץ

טירת ואדוץ (בגרמנית: Schloss Vaduz, באנגלית: Vaduz Castle) היא ארמונו ומעונו הרשמי של נסיך ליכטנשטיין.<ref name="o"></ref> הטירה נתנה את שמה לעיירה ואדוץ בירת ליכטנשטיין, עליה היא משקיפה מראש גבעה סמוכה.<ref name=":0"></ref><ref></ref>

==מיקום==
טירת ואדוץ ממוקמת על מרפסת סלע בגובה של 570 מטרים מעל גובה פני הים ובגובה של כ-120 מטרים מעל העיר ואדוץ בירת ליכטנשטיין. ממערב, הטירה מופרדת מעמק הריין על ידי רכס הרי האלפים הכמעט אנכיים, בעוד שמצפון, מזרח ודרום משתרע מישור.

== היסטוריה ==
טירת ודוץ כפי שצוירה בשנת 1600 בעיפרון {{תמונה להחלפה}}
הבעלים הראשונים של הטירה, היו אלה שבנו אותה, הם היו הרוזנים של מחוז ורנדנברג-סרגנס . הערכה על פי תיארוך באמצעות טבעות עצים, שהברגפריד , המבנה הפנימי של המצודה או מגדל המגורים המאובטח, שבתוך הטירה נבנה סביב שנת 1287. ההנחה היא שחלקיה הראשונים של הטירה נבנו במאה ה-12.<ref></ref> בעשורים שלאחר מכן הורחבה הטירה ברציפות.<ref name=":0" /> החלקים מהצד המזרחי הם העתיקים ביותר. מידות רצפת המגדל הם 12 מטרים על 13 מטרים. בקומת הקרקע, קירות המגדל הם בעובי של עד 4 מטרים.<ref></ref> הכניסה למגדל הייתה בצד החצר ובגובה 11 מטרים. הקפלה של אנה הקדושה שנמצאת בטירה, נבנתה ככל הנראה בימי הביניים. המזבח הראשי הוא גותי מאוחר. בשנת 1499 במלחמת שוואביה , הטירה נשרפה על ידי הקונפדרציה השווייצרית. הצד המערבי של הטירה הורחב על ידי הרוזן קספר פון הוהנמס (1613–1640).<ref></ref><ref></ref><ref></ref>

משפחת הנסיכים של ליכטנשטיין רכשה את טירת ואדוץ בשנת 1712 בזמן שרכשה את מרחב העיר ואדוץ. באותו הזמן, קרל השישי, קיסר האימפריה הרומית הקדושה, העניק את המרחב לאדון שלנברג, מליכטנשטיין ב-1699, כדי ליצור את נסיכות ליכטנשטיין.<ref></ref>

== בזמן המודרני ==
הטירה עברה שיקום נרחב בין השנים 1904 ל-1920. וגם בתחילת שנות העשרים בתקופת שלטונו של הנסיך יוהאן השני, הורחבה פעם נוספת במהלך שנות השלושים המוקדמות על ידי הנסיך פרנץ יוזף השני. משנת 1938, הטירה היא בית המגורים העיקרי של משפחת הנסיכים של ליכטנשטיין. הטירה אינה פתוחה לציבור מכיוון שמשפחת הנסיכות עדיין מתגוררת בטירה.<ref></ref><ref></ref><ref></ref> הנסיך מקבל אורחים, נציגי מדינות ומבקרים אחרים לשיחות פרטיות בארמון.

== החג הלאומי ==
החג הלאומי של הנסיכות, נחוג ב־15 באוגוסט מדי שנה. הטקס הממלכתי מתקיים בשטח הטירה: החג נפתח במיסה חגיגית, המנוהלת על ידי הבישוף האזורי. אחריה נישאים נאומים של הנסיך ונשיא הפרלמנט של המדינה. לאחר הטקס מזמינה המשפחה הנסיכותית את האוכלוסייה לאפרטיף בגן הארמון ולמופע זיקוקים.

== גלריה ==
<gallery heights="195" mode="packed">
Eastern Facade of Vaduz Castle.jpg|צילום טירת ואדוץ ממזרח והנוף הנראה ממנה
Schlossvaduz.jpg|טירת ואדוץ הבנויה על מרפסת הסלע
</gallery>
העיירה ואדוץ כפי שנראית מטירת ואדוץ

== ראו גם==
* ליכטנשטיין
* ואדוץ
* בית ליכטנשטיין
* טירת ליכטנשטיין

== קישורים חיצוניים ==

* 
* [https://historisches-lexikon.li/Vaduz_(Schloss) אודות טירת ואדוץ] 
* 
* 

== הערות שוליים ==

קטגוריה:אירופה: מבנים
ואדוץ
קטגוריה:ליכטנשטיין: היסטוריה
קטגוריה:אירופה: מעונות רשמיים
אואנו

אואנו (ביפנית: 上野) הוא אזור ברובע טאייטו אשר ממוקם בחלק הצפון מזרחי של העיר טוקיו שביפן.

אזור אואנו נודע במיוחד בעבור הפארק הציבורי פארק אואנו, המקום הפופולרי ביותר בטוקיו לצפות בפריחת עצי הסאקורה, וכמו גם בכמה מהאטרקציות התרבותיות הטובות ביותר של העיר, כולל המוזיאון הלאומי של טוקיו, המוזיאון הלאומי לאמנות מערבית, המוזיאון הלאומי לטבע ולמדע וגן החיות של אואנו.

אזור אואנו הוא גם חלק מהרובע ההיסטורי שיטמאצ'י אשר בו התגוררו במקור אנשי מעמד הפועלים.

== גלריית תמונות ==
<gallery widths="240px" heights="150px">
Tokyo National Museum, Honkan 2010.jpg|המוזיאון הלאומי של טוקיו
National museum of western art01 1920.jpg|המוזיאון הלאומי לאמנות מערבית
Ueno park.jpg|פריחת עצי הסאקורה בפארק אואנו
KaneijiPagoda1270.jpg|פגודת קאנאיג'י אשר נמצאת בגן החיות של אואנו
View_of_Ueno_in_1930s.jpg|רובע אואנו בשנות ה-30 של המאה ה-20
</gallery>

== קישורים חיצוניים ==

* 

קטגוריה:טוקיו: גאוגרפיה
פיירה גאטסקי פונדלי

פיירה גאטסקי פונדלי (באיטלקית: Piera Gatteschi Fondelli; 22 באוגוסט 1902 - 7 בספטמבר 1985) הייתה גנרל די בריגטה בצבא המלכותי האיטלקי אשר שימשה כמפקדת שירות העזר לנשים. הייתה חברת המפלגה הפשיסטית והשתתפה במצעד על רומא.

==ביוגרפיה==
פונדלי נולדה ב-22 באוגוסט 1902 בפופי שבטוסקנה. אביה נפטר לפני לידתה והיא עברה עם אמה לרומא. היא למדה באקדמיה לאמנויות יפות ברומא, וב-23 במרץ 1921 עזבה אותה והצטרפה לזרוע הקרבית של המפלגה הפשיסטית יחד עם חברתה אינס דונאטי. ב-28 באוקטובר 1922 היא הקימה קבוצה של עשרים נשים שכונתה "חוליית הכבוד המלווה את הדגלון" והובילה אותה במהלך המצעד על רומא. לאחר שהמפלגה הפשיסטית תפסה את השלטון באיטליה, הצטרפה פונדלי לצלב האדום האיטלקי.

ב-1936 היא עזבה את הצלב האדום ונסעה בשליחות ממשלתית למזרח אפריקה האיטלקית. היא פגשה שם את הרוזן מריו גאטסקי והתחתנה אתו. מאז היא נודעה בתור הרוזנת גאטסקי-פונדלי. היא מונתה למפקחת על סלילת הכביש לאדיס אבבה. שלוש שנים מאוחר יותר חזרה לאיטליה ומונתה בידי בניטו מוסוליני לראש מחלקת הנשים של המפלגה הפשיסטית שבה היו חברות 150,000 נשים. ב-1940 היא מונתה למפקחת של המפלגה.

ב-25 ביולי 1943 נפל השלטון הפשיסטי באיטליה. בעלה של פונדלי נמלט חזרה לאפריקה, נתפס בידי הבריטים ונכלא בקניה. פונדלי עצמה נמלטה יחד עם חמיה בקזנטינו. לאחר שמוסוליני שוחרר מכלאו בידי הגרמנים והקים את הרפובליקה של סאלו, חזרה פונדלי לרומא והחלה לשתף פעולה עם אלסנדרו פבוליני בניסיון לשקם את המפלגה הפשיסטית. בתמיכתם של פבוליני ורודולפו גרציאני, כתבה פונדלי למוסוליני בבקשה לאפשר לנשים למלא חלק פעיל יותר בהגנה על איטליה.

לנוכח העובדה שהצבא האיטלקי סבל ממחסור חמור בכוח אדם, נעתר מוסוליני לבקשתה של פונדלי והקים את ארגון שירות העזר לנשים. פונדלי מונתה לעמוד בראש הארגון וקיבלה לשם כך דרגת גנרל די בריגטה בצבא האיטלקי. חברות הארגון נשלחו בתחילה למלא תפקידי סיוע בבתי חולים במשרדים צבאיים ובשירות התעמולה, ובמקביל נשלחו 6,000 נשים להכשרה במחנות צבאיים כדי לשמש בעתיד כלוחמות בחזית. ב-25 באפריל 1945 פורק שירות העזר לנשים. פונדלי ופבוליני השמידו את מרבית התיעוד על פעילות הארגון במטרה למנוע פעולות תגמול נגד חברותיו.

לאחר כיבוש איטליה בידי בעלות הברית, ירדה פונדלי למחתרת יחד עם בנותיה. היא הסתתרה במשך שנה במנזר ולאחר מכן בבית סודי. בעלה השתחרר מהשבי והתגורר עמה עד מותו ב-1947. מכיוון שבאיטליה לא נערכו משפטים נגד בכירי המפלגה הפשיסטית, היא יכלה עד מהרה לצאת מהמסתור ולחזור לחיים אזרחיים. היא עבדה כמדריכת טיולים ובהמשך ניסתה להקים מסעדה. במקביל היא המשיכה גם בפעילות פוליטית במפלגות הנאו-פשיסטיות התנועה החברתית האיטלקית והדמוקרטיה הלאומית.

היא המשיכה להתגורר ברומא עד מותה ב-7 בספטמבר 1985.

==קישורים חיצוניים==
* [https://www.150anni.it/webi/stampa.php?wid=2071&stampa=1 Gatteschi Fondelli Piera]
* [https://www.barbadillo.it/43721-storia-donne-in-divisa-ausiliarie-rsi-fanolla-gatteschi-fondelli/ Storia. Donne in divisa: le ausiliarie Rsi dalla Fanolla al generale Piera Gatteschi Fondelli]

קטגוריה:אנשי צבא איטלקים במלחמת העולם השנייה
קטגוריה:גנרלים איטלקים
קטגוריה:גנרליות
קטגוריה:איטלקים שנולדו ב-1902
קטגוריה:נפטרים ב-1985
שירות העזר לנשים

החיל ההתנדבותי לנשים לשירותי עזר של הכוחות המזוינים הרפובליקנים (באיטלקית: Corpo Femminile Volontario per i Servizi Ausiliari delle Forze Armate Repubblicane) הידוע יותר בכינוי שירות העזר לנשים (Servizio Ausiliario Femminile או בראשי תיבות SAF) היה כוח מיוחד של צבא הרפובליקה הסוציאלית האיטלקית אשר פעל על בסיס התנדבותי. החברות בכוח מילאו תפקידי סיוע שונים לקראת סיום מלחמת העולם השנייה.

==היסטוריה==
את הקמת הכוח הגתה פיירה גאטסקי פונדלי - חברה בכירה במפלגה הפשיסטית. היוזמה נתמכה בידי אלסנדרו פבוליני ורודולפו גרציאני. לנוכח העובדה שהצבא האיטלקי סבל ממחסור חמור בכוח אדם, נעתר בניטו מוסוליני לבקשתה של פונדלי והקים את שירות העזר לנשים. פונדלי מונתה לעמוד בראש הארגון וקיבלה לשם כך דרגת גנרל די בריגטה בצבא האיטלקי. חברות הארגון נשלחו בתחילה למלא תפקידי סיוע בבתי חולים במשרדים צבאיים ובשירות התעמולה, ובמקביל נשלחו 6,000 נשים להכשרה במחנות צבאיים בוונציה ובקומו כדי לשמש בעתיד כלוחמות בחזית. ב-25 באפריל 1945 פורק שירות העזר לנשים. פונדלי ופבוליני השמידו את מרבית התיעוד על פעילות הארגון במטרה למנוע פעולות תגמול כנגד חברותיו.

==קישורים חיצוניים==

* [http://www.maquetland.com/article-836 Italie Italian Social Republic Army (1943 1945 ) English Version]
* [https://www.barbadillo.it/43721-storia-donne-in-divisa-ausiliarie-rsi-fanolla-gatteschi-fondelli/ Storia. Donne in divisa: le ausiliarie Rsi dalla Fanolla al generale Piera Gatteschi Fondelli]

קטגוריה:הרפובליקה הסוציאלית האיטלקית
קרחון אודל

קרחון אודל (באנגלית: Odell Glacier) הוא קרחון בארץ אואטס שבאנטארקטיקה.

הקרחון זורם לכיוון דרום-מזרח ומנקז את האזור שבין גבעות אלאן לבין גבעות קומבס.

הקרחון נשפך לתוך חלקו העליון של קרחון מוסון.

גובהו של הקרחון 1,781 מטרים מעל פני הים.

== היסטוריה ==
=== מקור השם ===

שמו של הקרחון ניתן לו על ידי הוועדה למתן שמות אנטארקטיים של ניו זילנד (NZ-APC).

הקרחון נקרא על שמו של פרופסור נ. א. אודל (N.E. Odell), מאוניברסיטת אוטגו, שבניו זילנד.

== לקריאה נוספת ==

<div class="mw-content-ltr">• Brady, H., & McKelvey, B. (1983), [https://www.cambridge.org/core/journals/journal-of-glaciology/article/some-aspects-of-the-cenozoic-glaciation-of-southern-victoria-land-antarctica/82DDEB1A16873625585FA7982A07E5C5 Some Aspects of the Cenozoic Glaciation of Southern Victoria Land, Antarctica], Journal of Glaciology, 29(102), 343-349. doi:10.3189/S0022143000008390839X</div>

== קישורים חיצוניים ==
* [https://web.archive.org/web/20210602222319/https://geonames.usgs.gov/apex/f?p=gnispq:5:::NO::P5_ANTAR_ID:11003 קרחון אודל] באתר הסקר הגאולוגי של ארצות הברית
* [https://www.mindat.org/feature-6622546.html קרחון אודל] באתר mindat
* [https://geographic.org/geographic_names/antname.php?uni=11003&fid=antgeo_117 תצלום לוויין של אזור קרחון אודל]
* [https://mapcarta.com/25590770 מפת אזור קרחון אודל]
* [https://www.meteoblue.com/en/weather/today/odell-glacier_antarctica_6622546 מזג אוויר נוכחי עדכני בקרחון אודל] (וכן נתוני זריחת/שקיעת שמש/ירח עדכניים)
** [https://www.meteoblue.com/en/weather/14-days/odell-glacier_antarctica_6622546 תחזית מזג אוויר עדכנית ארוכת וטווח עבור קרחון אודל]
** [https://www.meteoblue.com/en/weather/archive/yearcomparison/odell-glacier_antarctica_6622546 נתוני מזג אוויר היסטוריים עבור קרחון אודל]
** [https://www.meteoblue.com/en/weather/historyclimate/weatherarchive/odell-glacier_antarctica_6622546 סטטיסטיקות מזג אוויר עבור קרחון אודל]

== הערות שוליים ==

אודל
אודל
סילביה ספרנדיו

סילביה ספרנדיו (בגרמנית: Sylvia Sperandio; נולדה ב-1966) היא בריגדיר בצבא אוסטריה המשמשת כראש שירות הבריאות הצבאית. היא האישה הראשונה בתולדות אוסטריה שקיבלה דרגת גנרל.

==ביוגרפיה==
ספרנדיו נולדה בפקלברוק ב-1966. היא למדה רפואה באוניברסיטת אוסטריה וסיימה דוקטורט ב-1993. ב-2014 היא סיימה דוקטורט בפסיכותרפיה באוניברסיטת זיגמונד פרויד וינה. היא שימשה כמנהלת בית החולים הצבאי בהרשינג. ב-1998 נפתח השירות בצבא אוסטריה לנשים וספרנדיו התגייסה לכוחות השריון. היא הוצבה כקצינת רפואה בגדוד הפאנצר ה-3 במיטלסבאך. עד מהרה היא הפכה לאישה הראשונה בתולדות אוסטריה שקיבלה דרגת קצונה, זאת למעט מספר נשים בהיסטוריה האוסטרית שהתחזו לגברים ושרתו בצבא. היא שימשה בין היתר כרופאה בכירה בבית החולים הצבאי באינסברוק, ובהמשך כמנהל בית החולים הראשי של הצבא האוסטרי. ב-2017 היא הועלתה לדרגת בריגדיר ומונתה לראש שירות הבריאות הצבאי.

בנוסף לעבודתה הצבאית ספרנדיו משמשת גם כרופאה בבית החולים האזרחי באמשטטן ומתמחה גם ברפואה סינית.

==קישורים חיצוניים==

==הערות שוליים==

קטגוריה:גנרלים אוסטרים
קטגוריה:גנרליות
קטגוריה:רופאים צבאיים אוסטרים
קטגוריה:רופאות צבאיות
קטגוריה:אוסטרים שנולדו ב-1966
יוהנה סופיה קטנר

יוהנה סופיה קטנר (בגרמנית: Johanna Sophia Kettner; 1721 - 22 בינואר 1802) הייתה אוסטרית שהתחזתה לגבר, התגייסה לצבא האימפריה הרומית הקדושה. ככל הידוע היא האישה הראשונה בתולדות אוסטריה ששירתה בצבא.

==ביוגרפיה==
קטנר נולד ב-1721 בטיטינג שבאותם ימים השתייכה לאימפריה הרומית הקדושה וכיום נמצאת במדינת בוואריה שבגרמניה. ב-1743 היא התחזתה לגבר בשם יוהאן קטנר והתגייסה לצבא האימפריה הרומית הקדושה. היא הוצבה ברגימנט הרגלים האגנבאך והצליחה להגיע לדרגת קורפורל (רב-טוראי). ב-1748 בעקבות מחלה נחשפה עובדת היותה אישה. היא שוחררה בכבוד מהצבא והקיסרית מריה תרזה העניקה לה קצבה לכל החיים. היא נפטרה באייכשטט ב-22 בינואר 1802.

לפי הידוע, היא האישה הראשונה בהיסטוריה האוסטרית ששירתה בצבא.

==לקריאה נוספת==
<div class="mw-content-ltr">
* Karl von Duckner: Eine Amazone beim k.k. Infanterie-Regimente Hagenbach (= Streffleurs Österreichische Militärische Zeitschrift), Band 3 1893, S. 231.
* Klaus Reisinger: Frauen und Militär in der Neuzeit. Francesca Scanagatta: Die militärische Karriere einer Frau im ausgehenden 18. Jahrhundert. In: Österreichische Gesellschaft zur Erforschung des 18. Jahrhunderts (Hrsg.): Das achtzehnte Jahrhundert und Österreich (German), Band 16. Facultas, WUV, 2001, S. 60–61.
</div>

==הערות שוליים==

קטגוריה:אנשי צבא האימפריה הרומית הקדושה
קטגוריה:לוחמות קרוסדרסריות
קטגוריה:ילידות 1721
קטגוריה:ילידי 1721
קטגוריה:נפטרות ב-1802
קטגוריה:נפטרים ב-1802
דניז אונדב

דניז אונדב (מבוטא אונדף, בגרמנית: Deniz Undav; נולד ב-19 ביולי 1996 באחים שבגרמניה) הוא כדורגלן גרמני המשחק בעמדת החלוץ בקבוצת שטוטגרט מהבונדסליגה ובנבחרת גרמניה.

== קריירת מועדונים ==
אונדב החל את הקריירה המקצוענית שלו ב-TSV הבלסה, בקבוצת המילואים של איינטרכט בראונשווייג וב-SV מפן מהליגות הנמוכות בגרמניה. בחודש אפריל 2020 פורסם כי אונדב יעזוב את SV מפן בתום עונת .

לאחר סיום חוזהו ב-SV מפן, חתם אונדב על חוזה לשלוש עונות ברויאל אוניון סן-ז'ילואז מהליגה הבלגית השנייה. ב-13 במרץ 2021, בעונתו הראשונה במועדון, סיימה רויאל אוניון סן-ז'ילואז במקום הראשון בליגה, והבטיחה את העפלתה לליגת העל הבלגית, כשאונדב מבקיע 17 שערים ב-26 הופעות ליגה.

ב-25 ביולי 2021 ערך אונדב את הופעת הבכורה שלו בליגת העל הבלגית, בניצחון 1–3 על אנדרלכט, במסגרת המחזור הראשון לעונת . ב-21 בנובמבר הבקיע לראשונה בקריירה רביעייה, בניצחון 1–7 על אוסטנדה במסגרת המחזור ה-15 בליגה. בחצי העונה הראשונה שלו במועדון ערך 25 הופעות ליגה, בהן הבקיע 18 שערים.

ב-31 בינואר 2022 חתם אונדב על חוזה לארבע עונות וחצי בברייטון אנד הוב אלביון מהפרמייר ליג. הוא הושאל בחזרה לרויאל אוניון סן-ז'ילואז עד לתום עונת .

לקראת עונת 2022/2023 חזר לברייטון אנד הוב אלביון, וערך הופעת בכורה ב-7 באוגוסט בניצחון 1–2 על מנצ'סטר יונייטד.

אונדב הושאל מברייטון לשטוטגרט בחלון ההעברות של קיץ 2023, וב-9 באוגוסט 2024, חתם אונדב בשטוטגרט באופן קבוע, תמורת כ-30 מיליון אירו.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:כדורגלנים כורדים
קטגוריה:חלוצי כדורגל גרמנים
קטגוריה:כדורגלני רויאל אוניון סן-ז'ילואז
קטגוריה:כדורגלני ברייטון אנד הוב אלביון
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים ממוצא טורקי
קטגוריה:גרמנים שנולדו ב-1996
מלתעות (ספר)

מלתעות הוא ספר מותחן או אימה אשר נכתב על ידי פיטר בנצ'לי ובמרכזו מופיע עמלץ לבן התוקף אנשים לאורך עיירת חופים, תוך שמספר אנשים מנסים לצוד אותו. הספר יצא לאור בפברואר 1974 בידי חברת דאבלדיי, אשר הוציאו את הספר בכריכה קשה ובידי ספרי בנטם, אשר הוציאו את הספר בכריכה רכה.

הספר היה לרב-מכר ונמכר במיליוני עותקים בארצות הברית. בנוסף הספר הופק לסרט סרט בעל שם זהה שיצא בידי סטיבן שפילברג ב-1975 כשנה אחת בלבד מאז הוצאת הספר והיה לשובר קופות ייחודי מסוגו, נוסף על זיכיון סרטים באותו השם.

הספר התבסס על אירועי תקיפות הכרישים בניו ג'רזי בהם נהרגו 4 אנשים ואחד נפצע ברגלו. עם זאת הספר והסרטים הובילו לדימוי רווח של כרישים ציידים רחוק מהמציאות ופיטר בנצ'לי התחרט על דרך הצגתו את הכרישים.

==עלילה==
באמיטי, עיירה בדיונית בלונג איילנד, בחורה בשם כריסי ווטקינס נטרפת בידי עמלץ לבן מסתורי בעודה שוחה. מספר חוקרים מגלים על התקיפה ושריף העירייה, מרטין ברודי לסגור את החופים אך הצעתו מבוטלת בידי ראש העיר לארי ווהן ומועצתו, מאחר שהם מתפרנסים מתיירות חופית באי.

כמה ימים מאוחר יותר נטרפים ילד וקשיש בחופים והעירייה שוכרת את שירותי הדייג בן גרדנר להרוג את הכריש, אך סירתו נעלמת והוא נמצא בידי ברודי וסגנו לאחר שנטרף. ברודי נחוש לסגור את החופים ושוכר את האיכתיולוג מאט הופר שינסה לדבר עם ראש העיר, אשר מנסה להגן על נדל"ן האי הקשור למאפייה. להפתעתו מתברר לו שהופר מתחיל לצאת עם אשתו, שהכירה את אחיו.

לאחר תקיפה נוספת (שנכשלה) מחליט ברודי לסגור את החופים ולהעסיק את הדייג קווינט לצד הופר. לצד הופר הוא עולה על סירתו של קווינט לדיג הכריש, אף שהופר וקווינט לא מסתדרים. בעוד קווינט רואה בהופר נער מפונק, הופר מסתייג לדרכי הדייג שלו כמו להרוג כריש כחול או לפתות כרישים בעוברי דולפינים. גם ברודי נמצא בוויכוח עם הופר על היחסים שלו עם אשתו אלן ולאחר ויכוח הוא אף חונק את הופר למספר שניות. בהמשך הימים הם רואים את הכריש שמגיע לאורך 6 מטרים ומחליטים לחזור. לאחר חזרתו של ברוטי מופיע ראש העיר לארוי ואומר שהוא עוזב עם אשתו את האי ומודה לו על פעילותו לתושבים. ברודי מתקרב לאשתו והיא מתחילה להתחרט על היחסים עם הופר.

לאחר יומיים הופר מגיע לברודי ומציג רעיון של כלוב מוגן כרישים מתוכו יוכל להרוג את הכריש. קווינט מסרב להעלות את הכלוב בתחילה אך מתרצה בהמשך. הכריש מאותר אך קווינט לא מצליח להרוג אותו. אז הופר מתנדב לעלות לכלוב הכרישים ולפגוע בכריש עם מקל, אלא שהכריש מצליח להרוס את הכלוב ולטרוף אותו. הם חוזרים לחוף וברודי מסביר לקווינט שהעירייה כבר לא יכולה לשלם לו עוד אך קווינט מוותר על התשלום בשביל חיסול הכריש.

למחרת קווינט וברודי עולים שוב לסירה וקווינט מחפש את הכריש לפגוע בו עם צלצל אך הכריש גורם לקרע ענק בסירה וגורם לה לשקוע. קווינט מצליח לפגוע בצלצל בבטן הכריש אך נתפס בחבל הצלצל ונגרר אחריו למותו בטביעה. הכריש עולה ומתקרב לברודי המוכן לסופו, אך הכריש מת מפצעי הצלצל ושוקע עם קווינט במעמקים. ברודי המותש אוחז בשרידי הספינה ושוחה לחוף.

==בתרבות==
* בקומיקס פינאטס סנופי הכלב ממחיז בתיאטרון בובות את הספר "שיניים" (פרודיה על מלתעות). 

==קישורים חיצוניים==

*
* 

קטגוריה:ספרי אימה
קטגוריה:ספרי 1974
קטגוריה:מלתעות
ח'אלד מוניר

ח'אלד מוניר אבו בכר מזיד (בערבית: خالد منير أبو بكر مزيد, בתעתיק: ח'אלד מניר אבו בכר מזיד; נולד ב-24 בפברואר 1998 בקטר) הוא כדורגלן קטרי המשחק בעמדת קשר הכנף בקבוצת אל-וכרה מליגת העל הקטרית ובנבחרת קטר.

== קריירת מועדונים ==
מוניר החל את הקריירה המקצוענית שלו בא-דוחייל מליגת העל הקטרית, ממנה הושאל לאל-וכרה, גם היא מליגת העל הקטרית. ב-1 ביולי 2021 חתם באל-וכרה באופן קבוע.

== קריירה בינלאומית ==
ב-6 בדצמבר 2021 ערך מוניר את הופעת הבכורה שלו בנבחרת קטר, בניצחון 3-0 על נבחרת סוריה במסגרת הגביע הערבי .

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני א-דוחייל
קטגוריה:כדורגלני אל-וכרה
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1998
אנואר אייט אל-חאג'

אנואר אייט אל-חאג (בצרפתית: Anouar Ait El Hadj; נולד ב-20 באפריל 2002 במולנבק שבבלגיה) הוא כדורגלן בלגי המשחק בעמדת הקשר ההתקפי בקבוצת ראסינג גנק מליגת העל הבלגית.

== קריירת מועדונים ==
אל-חאג' גדל במחלקת הנוער של אנדרלכט. בשנת 2019 החל לשחק בקבוצה הבוגרת של המועדון.

== קריירה בינלאומית ==
אל-חאג' הוא חלק מסגל נבחרת בלגיה עד גיל 21.

== קישורים חיצוניים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני ראסינג גנק
קטגוריה:בלגים ממוצא מרוקאי
קטגוריה:בלגים שנולדו ב-2002